TARYBOS SPRENDIMAS

2011 m. vasario 28 d.

dėl Europos Sąjungos ir Kamerūno Respublikos savanoriškos partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT) sudarymo

(2011/201/ES)

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 207 straipsnio 3 dalies pirmą pastraipą ir 4 dalies pirmą pastraipą kartu su 218 straipsnio 6 dalies a punkto v papunkčiu ir 7 dalimi,

atsižvelgdama į Europos Komisijos pasiūlymą,

atsižvelgdama į Europos Parlamento pritarimą,

kadangi:

PRIĖMĖ ŠĮ SPRENDIMĄ:

1 straipsnis

Sąjungos vardu patvirtinamas Europos Sąjungos ir Kamerūno Respublikos savanoriškos partnerystės susitarimas dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT).

Susitarimo tekstas pridedamas prie šio sprendimo.

2 straipsnis

Tarybos pirmininkas įgaliojamas paskirti asmenį, įpareigotą Sąjungos vardu paskelbti Susitarimo 31 straipsnyje numatytą pranešimą, kad įpareigotų Sąjungą.

3 straipsnis

Komisijos atstovai atstovauja Sąjungai jungtinėje įgyvendinimo taryboje ir jungtiniame stebėjimo komitete, įsteigtuose pagal Susitarimo 19 straipsnį.

Valstybės narės gali dalyvauti jungtinės įgyvendinimo tarybos ir jungtinio stebėjimo komiteto posėdžiuose kaip Sąjungos delegacijos narės.

4 straipsnis

Siekiant iš dalies pakeisti Susitarimo priedus remiantis jo 29 straipsniu, Komisija įgaliojama 2005 m. gruodžio 20 d. Tarybos reglamento (EB) Nr. 2173/2005 dėl FLEGT licencijavimo schemos medienos importui į Europos bendriją sukūrimo (4) 11 straipsnio 3 dalyje nustatyta tvarka patvirtinti tokius pakeitimus Sąjungos vardu.

5 straipsnis

Šis sprendimas įsigalioja jo priėmimo dieną.

(1) OL C 268, 2003 11 7, p. 1.

(2) OL C 157 E, 2006 7 6, p. 482.

(3) Žr. šio Oficialiojo leidinio p. 1

(4) OL L 347, 2005 12 30, p. 1.

Europos Sąjungos ir Kamerūno Respublikos

SAVANORIŠKOS PARTNERYSTĖS SUSITARIMAS

dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT)

EUROPOS SĄJUNGA

(toliau – Sąjunga)

IR KAMERŪNO RESPUBLIKA

(toliau – Kamerūnas)

toliau kartu – Šalys,

ATSIŽVELGDAMOS į 2000 m. birželio 23 d. Kotonu pasirašytą Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimą (1), persvarstytą Liuksemburge 2005 m. birželio 23 d. (toliau – Kotonu susitarimas);

ATSIŽVELGDAMOS į Nykstančių laukinės faunos ir floros rūšių tarptautinės prekybos konvenciją (CITES), ypač į reikalavimą, kad leidimus eksportuoti I, II ar III prieduose išvardytų rūšių egzempliorius CITES Šalys išduotų tik tam tikromis sąlygomis, visų pirma jei šie egzemplioriai įsigyti nepažeidžiant šios valstybės faunos ir floros apsaugos teisės aktų;

ATSIŽVELGDAMOS į Kamerūne galiojančius miškų teisės aktus, visų pirma į Miškų kodeksą ir kitus atitinkamus miškų sektoriui taikomus teisės aktus;

ATSIŽVELGDAMOS į 2005 m. gruodžio 20 d. Tarybos reglamentą (EB) Nr. 2173/2005 dėl FLEGT licencijavimo schemos medienos importui į Europos bendriją sukūrimo (2);

ATSIŽVELGDAMOS į tai, kad Europos Komisijos komunikatas Europos Sąjungos Tarybai ir Europos Parlamentui dėl Europos Sąjungos miškų teisės aktų vykdymo, miškų valdymo ir prekybos (FLEGT) veiksmų plano (3) yra pirmasis žingsnis siekiant skubiai išspręsti neteisėto miškų kirtimo ir su juo susijusios prekybos problemą;

ATSIŽVELGDAMOS į 2003 m. spalio 16 d. Jaundės konvencijoje ministrų priimtą deklaraciją dėl miškų teisės aktų vykdymo ir valdymo Afrikoje;

ATSIŽVELGDAMOS į 2007 m. rugsėjo 28 d. Jaundėje Kamerūno ir Europos Komisijos pasirašytą bendrą deklaraciją dėl derybų dėl FLEGT savanoriškos partnerystės susitarimo;

ATSIŽVELGDAMOS į 1994 m. rugpjūčio 14 d. priimtą teisiškai neprivalomą, tačiau autoritetingą deklaraciją dėl pasaulinio konsensuso principų, susijusių su visų rūšių miškų valdymu, apsauga ir tvariu vystymu, ir į 2008 m. sausio 31 d. Jungtinių Tautų Generalinės Asamblėjos priimtą teisiškai neprivalomą dokumentą dėl visų rūšių miškų (4);

ATSIŽVELGDAMOS į Paryžiaus deklaracijos dėl paramos vystymuisi veiksmingumo principus, 2005 m. kovo 2 d. Paryžiuje priimtus Ekonominio bendradarbiavimo ir plėtros organizacijos (EBPO) aukšto lygio forume, įtvirtintus 2008 m. rugsėjo mėn. Akros veiksmų programoje ir dar kartą patvirtintus Šalių;

ATSIŽVELGDAMOS į svarbą, kurią Šalys teikia tarptautiniu lygiu sutartiems vystymosi tikslams ir Jungtinių Tautų tūkstantmečio vystymosi tikslams;

SUVOKDAMOS miškų apsaugos ir tvaraus jų valdymo principų, nustatytų 1992 m. Rio de Žaneiro aplinkos ir vystymosi deklaracijoje, ypač 10 principe dėl visuomenės informavimo bei sprendžiant aplinkosaugos problemas svarbos ir 22 principe dėl nepaprastai svarbaus vietos gyventojų ir kitų vietos bendruomenių vaidmens valdant aplinką ir užtikrinant vystymąsi, svarbą;

PASIRYŽUSIOS imtis veiksmų, kad kuo labiau būtų sumažintas neigiamas poveikis vietos bendruomenėms ir skurstantiems gyventojams, kuris galėtų būti tiesiogiai susijęs su šio Susitarimo įgyvendinimu;

DAR KARTĄ PATVIRTINDAMOS svarbą, kurią Šalys teikia daugiašalių prekybos sistemų reglamentavimo principams ir taisyklėms, ypač 1994 m. Bendrame muitų tarifų ir prekybos susitarime (GATT) bei kituose 1994 m. balandžio 15 d. Marakešo susitarimo, kuriuo įsteigiama Pasaulio prekybos organizacija, IA priede nurodytuose daugiašaliuose susitarimuose nustatytoms teisėms bei pareigoms, ir būtinybei juos taikyti;

ATSIŽVELGDAMOS į nuolatines Kamerūno pastangas apskritai skatinti tvarų miškų ir faunos valdymą visoje nacionalinėje teritorijoje, ypač užtikrinti visų medienos srautų teisėtumą;

ATSIŽVELGDAMOS į Šalių teikiamą svarbą pilietinės visuomenės, privačiojo sektoriaus atstovų ir vietos gyventojų bei su miškais besiribojančiose teritorijose gyvenančių gyventojų dalyvavimui sėkmingai įgyvendinant miškų valdymo politikos kryptis, ypač konsultuojantis su visuomene ir teikiant jai informaciją,

SUSITARIA:

1 straipsnis

Terminų apibrėžtys

Šiame Susitarime vartojamų terminų apibrėžtys:

a) medienos produktai– I-A priede išvardyti produktai;

b) tranzitu vežami medienos produktai– trečiosios šalies kilmės medienos produktai, į Kamerūno teritoriją įvežti ir iš jos išvežti kontroliuojant muitinei ir saugant jų kilmę;

c) importas į Europos Sąjungą– medienos produktų išleidimas į laisvą apyvartą Europos Sąjungoje, kaip apibrėžta 1992 m. spalio 12 d. Reglamento (EEB) Nr. 2913/92, nustatančio Bendrijos muitinės kodeksą (5), 79 straipsnyje; šie produktai negali būti laikomi „nekomercinio pobūdžio prekėmis“, kaip apibrėžta 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (6), 1 straipsnio 6 punkte;

d) išleidimas į laisvą apyvartą– Sąjungos muitinės procedūra, kurią vykdant ne Sąjungos prekėms suteikiamas Sąjungos prekių muitinis statusas (pagal Reglamentą (EB) Nr. 2913/92, nustatantį Bendrijos muitinės kodeksą) ir kuri apima privalomų importo muitų ir prireikus kitų mokesčių rinkimą, prekybos politikos ir draudimo arba ribojimo priemonių taikymą ir kitų nustatytų prekių importo formalumų atlikimą;

e) eksportas– Kamerūne pagamintų arba įsigytų medienos produktų fizinis išvežimas arba paėmimas iš Kamerūno teritorijos, išskyrus medienos produktus, per Kamerūno teritoriją vežamus tranzitu kontroliuojant Kamerūno muitinei;

f) SS kodas– keturių skaitmenų kodas, pateiktas suderintos prekių aprašymo ir kodavimo sistemos, nustatytos Pasaulio muitinių organizacijos tarptautinės suderintos prekių aprašymo ir kodavimo sistemos konvencijoje laikantis Europos Sąjungos ir Centrinės Afrikos ekonominės ir pinigų bendrijos (CEMAC) kombinuotųjų nomenklatūrų, nomenklatūroje;

g) FLEGT licencija– pažymėjimas, kuriame nurodoma iš teisėto šaltinio gauta ir pagal šiame Susitarime nustatytus kriterijus patikrinta siunta;

h) licencijas išduodanti institucija– institucija, Kamerūno paskirta FLEGT licencijoms išduoti ir tvirtinti;

i) kompetentingos institucijos– institucijos, kurias Sąjungos valstybės narės paskyrė FLEGT licencijoms tikrinti;

j) siunta– medienos produktų, kuriems išduota FLEGT licencija, kiekis, iš Kamerūno siunčiamas siuntėjo arba vežėjo ir Sąjungos muitinės įstaigoje pateikiamas išleisti į laisvą apyvartą;

k) teisėtai pagaminta arba įsigyta mediena– mediena, pagaminta arba įsigyta vienu ar keliais būdais (įskaitant importuotą medieną), visiškai atitinkančiais visus Kamerūne galiojančiuose ir miškų sektoriui taikomuose įstatymuose ir teisės aktuose nustatytus kriterijus, ir patikrinta (kontroliuota) pagal II priede nustatytas taisykles.

2 straipsnis

Tikslas

1. Šio Susitarimo tikslas (toliau taip pat – SPS) – sukurti teisinį pagrindą, kuriuo siekiama užtikrinti, kad visi iš Kamerūno į Sąjungą importuojami medienos produktai, kuriems taikomas šis Susitarimas, būtų pagaminti arba įsigyti teisėtai.

2. Šiomis aplinkybėmis Šalys, be viso kito, susitaria:

3 straipsnis

Taikymo sritis

Šis Susitarimas taikomas visiems I-A priede išvardytiems medienos produktams, kuriems taikoma FLEGT licencijavimo schema.

4 straipsnis

FLEGT licencijavimo schema

1. Šio Susitarimo Šalys taiko viena kitai miškų teisės aktų vykdymo, miškų valdymo ir prekybos licencijavimo schemą (toliau – FLEGT licencijavimo schema). Joje nustatomi reikalavimai ir procedūros, kuriais siekiama patikrinti ir patvirtinti, taikant FLEGT licencijas, kad į Sąjungą siunčiami medienos produktai pagaminti arba įsigyti teisėtai. Sąjunga priima tik tas iš Kamerūno į Sąjungą importuojamas siuntas, kurioms išduotos minėtos FLEGT licencijos.

2. FLEGT licencijavimo schema taikoma I-A priede išvardytiems medienos produktams. I-B priede išvardytų medienos produktų iš Kamerūno eksportuoti negalima.

3. Šalys susitaria imtis visų būtinų priemonių šiai FLEGT licencijavimo schemai įgyvendinti.

5 straipsnis

Licencijas išduodanti institucija

1. Kamerūnas paskiria savo FLEGT licencijas išduodančią instituciją ir jos duomenis ryšiams perduoda Europos Komisijai. Šią informaciją abi Šalys skelbia viešai.

2. Licencijas išduodanti institucija tikrina, ar medienos produktai pagaminti arba įsigyti teisėtai pagal II priede nurodytus teisės aktus. Pagal III-A priede nustatytas taisykles ji išduoda FLEGT licencijas medienos produktų siuntoms, kurias sudaro teisėtai Kamerūne pagaminti arba įsigyti medienos produktai, skirti eksportuoti į Sąjungą.

3. Licencijas išduodanti institucija FLEGT licencijų negali išduoti medienos produktams, sudarytiems arba susidedantiems iš medienos produktų, kurie į Kamerūną iš trečiosios šalies importuoti taip, kaip pagal šios šalies įstatymus draudžiama eksportuoti, arba esant įrodymų, kad šie medienos produktai pagaminti arba įsigyti pažeidžiant šalies, kurioje kirsti medžiai, teisės aktus.

4. Licencijas išduodanti institucija savo FLEGT licencijų išdavimo procedūras patvirtina dokumentais ir skelbia viešai.

6 straipsnis

Sąjungos kompetentingos institucijos

1. Europos Komisija perduoda Kamerūnui kiekvienos Sąjungos valstybės narės kompetentingų institucijų duomenis ryšiams ir praneša atitinkamas jų kompetencijai priskiriamas teritorines sritis.

2. Prieš išleisdamos siuntas į laisvą apyvartą Sąjungoje, kompetentingos institucijos patikrina, ar visoms siuntoms išduotos galiojančios FLEGT licencijos. Siuntų, kurioms išduotos FLEGT licencijos, išleidimo į laisvą apyvartą Sąjungoje procedūros aprašytos IV priede.

3. Kiekviena kompetentinga institucija kasmet atnaujina ir skelbia gautų FLEGT licencijų sąrašą.

4. Laikydamosi su duomenų apsauga susijusių nacionalinės teisės aktų, kompetentingos institucijos suteikia prieigą prie atitinkamų dokumentų bei duomenų asmenims ir įstaigoms, kuriuos Kamerūnas paskyrė nepriklausomais auditoriais.

5. Tačiau, kai į Sąjungą įvežami iš Nykstančių laukinės faunos ir floros rūšių tarptautinės prekybos konvencijos (CITES) priedėliuose išvardytų rūšių pagaminti medienos produktai, kuriems išduotos FLEGT licencijos, jie tikrinami tik kaip nustatyta 1996 m. gruodžio 9 d. Tarybos reglamente (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (7), nes FLEGT licencija taip pat patvirtinama, kad ši mediena pagaminta arba įsigyta teisėtai.

7 straipsnis

FLEGT licencijos

1. Licencijas išduodanti institucija FLEGT licencijas išduoda siekdama patvirtinti, kad medienos produktai pagaminti arba įsigyti teisėtai.

2. FLEGT licencijos rengiamos naudojant dvikalbę (prancūzų ir anglų) formą ir pildomos prancūzų arba anglų kalba.

3. Bendru susitarimu Šalys gali sukurti elektroninę FLEGT licencijų išdavimo, perdavimo ir pripažinimo sistemą.

4. FLEGT licencijos išduodamos V priede aprašyta tvarka.

8 straipsnis

Teisėtai pagaminta arba įsigyta mediena

1. Šiame Susitarime vartojamas teisėtai pagamintos arba įsigytos medienos terminas pateikiamas 1 straipsnio k punkte ir II priede.

2. II priede taip pat pateikiami Kamerūno nacionalinės teisės aktai, kurių turi būti laikomasi, kad būtų galima išduoti FLEGT licenciją. Jame pateikiamos teisėtumo lentelės, kuriose nurodomi kriterijai, rodikliai ir tikrikliai, leidžiantys nustatyti atitiktį galiojantiems teisės aktams.

9 straipsnis

Pagamintos arba įsigytos medienos teisėtumo tikrinimas

1. Kamerūnas diegia sistemą siekdamas patikrinti, ar medienos produktai pagaminti arba įsigyti teisėtai ir ar į Sąjungą eksportuojamos tik taip patikrintos siuntos. Ši teisėtumo tikrinimo sistema apima atitikties patikras, siekiant užtikrinti, kad eksportui į Sąjungą skirti medienos produktai būtų pagaminti arba įsigyti teisėtai ir kad FLEGT licencijos nebūtų išduotos neteisėtai pagamintos arba įsigytos, arba nežinomos kilmės, medienos siuntoms. Į šią sistemą taip pat įeina procedūros, kuriomis siekiama užtikrinti, kad į tiekimo grandinę nepatektų neteisėtos arba nežinomos kilmės mediena.

2. Ši medienos produktų teisėtumo tikrinimo sistema aprašyta III-A priede.

3. Kamerūnas tikrina medienos produktų, eksportuojamų ne į Sąjungos rinkas ir parduodamų vidaus rinkose, ir importuojamų medienos produktų teisėtumą.

10 straipsnis

Konsultacijos dėl FLEGT licencijų teisėtumo

1. Jei abejojama, kad FLEGT licencija teisėta, atitinkama kompetentinga institucija gali prašyti, kad licencijas išduodanti institucija pateiktų papildomos informacijos.

2. Jeigu licencijas išduodanti institucija per 21 kalendorinę dieną nuo prašymo gavimo dienos nepateikia atsakymo, jei gavus papildomos informacijos neteisėtumas patvirtinamas arba jei FLEGT licencijoje pateikta informacija neatitinka siuntos, atitinkama kompetentinga institucija nepripažįsta FLEGT licencijos ir priima sprendimą dėl veiksmų, kurių turi būti imamasi taikant galiojančius nacionalinės teisės aktus. Apie tai pranešama licencijas išduodančiai institucijai.

3. Tačiau jeigu iš licencijas išduodančios institucijos suteiktos papildomos informacijos paaiškėja, kad FLEGT licencija visiškai teisėta, FLEGT licencija pripažįstama ir taikomos IV priede aprašytos procedūros.

11 straipsnis

Nepriklausomas auditorius

1. Šalys susitaria, kad sutartu laiku būtina samdyti nepriklausomą auditorių siekiant užtikrinti FLEGT licencijavimo schemos kokybę ir veiksmingumą, kaip nustatyta VI priede.

2. Pasikonsultavęs su Sąjunga, šį nepriklausomą auditorių samdo Kamerūnas.

3. Nepriklausomas auditorius savo pastabas Šalims pateikia išsamiose ataskaitose, laikydamasis VI priede aprašytos procedūros.

4. Šalys nepriklausomam auditoriui padeda atlikti darbą, visų pirma užtikrindamos, kad atitinkamose abiejų Šalių teritorijose jis gautų užduotims vykdyti būtiną informaciją. Tačiau, laikydamosi savo atitinkamų duomenų apsaugos teisės aktų, Šalys gali atsisakyti paviešinti informaciją, kurios jos neturi teisės pranešti.

5. Nepriklausomo auditoriaus ataskaitą Kamerūnas skelbia pagal VI ir VII prieduose numatytas taisykles ir mechanizmus.

12 straipsnis

Keitimasis informacija apie FLEGT licencijavimo schemos veikimą

1. Siekdamos bendro tikslo apsaugoti pagal šį Susitarimą įdiegtos FLEGT licencijavimo schemos patikimumą ir gerą vardą, Šalys įsipareigoja nedelsdamos viena kitai suteikti informaciją apie bet kokį galimą sukčiavimą naudojant FLEGT licencijas arba jas išduodant, įskaitant medienos produktus, į kuriuos įeina įtartinos kilmės trečiųjų šalių mediena, ir apie neteisėtą arba nesąžiningą vengimą taikyti FLEGT licencijavimo schemą.

2. Pagal šį straipsnį vengimo taikyti schemą atvejais nelaikomas patikrintų teisėtų medienos produktų eksportas į medieną importuojančias ne Sąjungos šalis, su kuriomis Kamerūnas palaiko prekybos santykius.

13 straipsnis

FLEGT licencijavimo schemos veikimo pradžia

1. Šalys susitaria dėl datos, nuo kurios FLEGT licencijavimo schema pradės veikti.

2. Prieš pradedant išduoti FLEGT licencijas, atliekamas bendras techninis vertinimas, kurio tikslai ir kriterijai nustatyti VIII priede.

14 straipsnis

Susitarimo įgyvendinimo tvarkaraštis

1. Šalys susitaria dėl IX priede pateikto išankstinio įgyvendinimo tvarkaraščio.

2. 19 straipsnyje numatyta jungtinė įgyvendinimo taryba, veikdama per jungtinį stebėjimo komitetą, įvertina pagal IX priede nustatytą tvarkaraštį padarytą įgyvendinimo pažangą.

15 straipsnis

Papildomos priemonės

1. Šalys nustatė sritis (nustatytas X priede), kurioms būtini papildomi techniniai ir finansiniai ištekliai siekiant įgyvendinti šį Susitarimą.

2. Tokie papildomi ištekliai suteikiami pagal įprastas Sąjungos ir jos valstybių narių pagalbos Kamerūnui programavimo procedūras ir paties Kamerūno biudžeto procedūras.

3. Šalys svarsto, ar būtina priimti bendrą susitarimą, kuriame būtų suderintas Europos Komisijos ir Sąjungos valstybių narių finansavimas bei techninis įnašas siekiant paremti šias priemones pagal sektorinę miškų ir aplinkos programą.

4. Kamerūnas užtikrina, kad su šio Susitarimo įgyvendinimu susijęs pajėgumų didinimas būtų įtrauktas į nacionalines planavimo priemones, pavyzdžiui, sektorinę miškų ir aplinkos programą ir skurdo mažinimo strategijas.

5. Šalys užtikrina, kad su šio Susitarimo įgyvendinimu susiję veiksmai būtų derinami su atitinkamomis vystymosi iniciatyvomis, pavyzdžiui:

6. Papildomi ištekliai suteikiami pagal Kotonu susitarime nustatytas procedūras, kuriomis reglamentuojama Sąjungos pagalba, ir procedūras, kuriomis reglamentuojama dvišalė kiekvienos Sąjungos valstybės narės pagalba Kamerūnui, nepažeidžiant suinteresuotųjų paramos teikėjų procedūrų pagal Paryžiaus deklaracijoje dėl paramos vystymuisi veiksmingumo išdėstytus principus. Šiuo pagrindu papildomomis lėšomis finansuojama 5 dalyje nurodyta veikla, įgyvendinant sektorinę miškų ir aplinkos programą ir laikantis jos nuostatų.

16 straipsnis

Suinteresuotųjų šalių dalyvavimas įgyvendinant Susitarimą

1. Kamerūnas šio Susitarimo įgyvendinimo klausimais reguliariai konsultuojasi su Kamerūno suinteresuotosiomis šalimis – konsultacijos vyksta nacionaliniame stebėjimo komitete arba kituose konsultacijų forumuose atsižvelgiant į šalies teisės aktus, susijusius su miškų ir faunos sistema, ir į visus galiojančius įstatymus bei kitus teisės aktus, kuriais reglamentuojama prieiga prie informacijos, visuomenės dalyvavimas ir teisė kreiptis į teismus aplinkosaugos klausimais.

2. Nacionalinio stebėjimo komiteto steigimo taisyklės ir atitinkamos įvairių Kamerūno suinteresuotųjų šalių pareigos įgyvendinant šį Susitarimą aprašytos, be viso kito, III-A, III-B ir X prieduose.

3. Sąjunga šio Susitarimo įgyvendinimo klausimais reguliariai konsultuojasi su Europos Sąjungos suinteresuotaisiais subjektais pagal 1998 m. Orhuso konvenciją dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais, taip pat konsultuojasi Sąjungos teisės perkėlimo į nacionalinę teisę klausimais.

17 straipsnis

Vietos bendruomenių socialinės, ekonominės ir aplinkos apsaugos sąlygos

1. Siekdamos kuo labiau sumažinti galimą neigiamą FLEGT licencijavimo schemos poveikį susijusioms vietos bendruomenėms, Šalys susitaria vertinti šio Susitarimo poveikį jų gyvenimo būdui.

2. Šalys visų pirma stebi šioms bendruomenėms daromą šio Susitarimo ekonominį poveikį ir poveikį aplinkai ir imasi tinkamų pagrįstų priemonių, kad sušvelnintų bet kokį neigiamą poveikį.

18 straipsnis

Su rinka susijusios skatinamosios priemonės

Pagal šį Susitarimą iš Kamerūno importuojamus medienos produktus įvežant į Sąjungos rinką, medienos produktams taikomos skatinamosios priemonės. Šios priemonės apima:

19 straipsnis

Institucinė įgyvendinimo sistema

1. Ratifikavusios šį Susitarimą Šalys įsteigia sprendimų priėmimo instituciją, vadinamą jungtine įgyvendinimo taryba (toliau – taryba), ir konsultacinę instituciją, vadinamą jungtiniu stebėjimo komitetu (toliau – JSK).

2. Tarybą sudaro du atstovai, iš kurių po vieną skiria kiekviena Šalis. Tarybai suteikiami Šalių įgaliojimai stebėti įgyvendinimą, ji savo sprendimus priima bendru sutarimu. Šie sprendimai įtvirtinami rezoliucijose, kurias pasirašo Šalių atstovai. Taryba atsakinga už šio Susitarimo įgyvendinimą. Be to, taryba:

3. Vadovaujamas tarybos JSK, kurio narius skiria Šalys, stebi ir vertina šio Susitarimo įgyvendinimą. Jis taip pat padeda Šalims palaikyti dialogą ir keistis informacija. Be to, JSK:

4. JSK užduotys apibūdintos XI priede.

20 straipsnis

Pranešimas apie Susitarimo įgyvendinimą

1. Už oficialius pranešimus apie šio Susitarimo įgyvendinimą atsakingi Šalių atstovai:

2. Šalys tinkamu laiku praneša viena kitai šiam Susitarimui įgyvendinti būtiną informaciją.

21 straipsnis

Viešai skelbiama informacija

1. Viešas informacijos skelbimas laikoma viena iš pagrindinių nuostatų, kuria taikant šį Susitarimą siekiama stiprinti valdymą. Kad būtų pasiektas šis tikslas, kuriuo siekiama užtikrinti skaidrų FLEGT licencijavimo schemos veikimą Kamerūne ir Sąjungoje, Šalys susitaria naudoti tinkamiausias ryšių priemones: rašytinę ir vaizdo bei garso žiniasklaidą, internetą, įvairius seminarus ir leidinius. Viešai skelbiama informacija išsamiai nurodoma VII priede.

2. Šalys taip pat susitaria viešai skelbti informaciją apie tarybos ir JSK funkcijas, veiklos tvarką ir veikimo taisykles.

22 straipsnis

Konfidenciali informacija

1. Kiekviena Šalis įsipareigoja neperžengdama savo teisės aktų ribų neatskleisti konfidencialios informacijos, kuria keičiamasi pagal šį Susitarimą. Šalys visuomenei neatskleidžia ir savo institucijoms, dalyvaujančioms įgyvendinant Susitarimą, neleidžia atskleisti informacijos, kuria keičiamasi pagal šį Susitarimą ir kuri yra prekybos paslaptis arba konfidenciali verslo informacija.

2. Pagal 1 dalį konfidencialia nelaikoma ši informacija:

23 straipsnis

Teritorinis taikymas

Šis Susitarimas taikomas teritorijai, kurioje Sutartis dėl Europos Sąjungos veikimo taikoma toje Sutartyje nustatytomis sąlygomis, ir Kamerūno teritorijai.

24 straipsnis

Ginčų sprendimas

1. Visus su šio Susitarimo taikymu arba aiškinimu susijusius ginčus Šalys stengiasi išspręsti greitomis konsultacijomis.

2. Jei ginčas neišsprendžiamas greitomis konsultacijomis, pirmoji veiksmų ėmusis Šalis ginčą gali perduoti spręsti tarybai, kuri Šalims stengiasi pasiūlyti ginčo sprendimo taisykles. Tarybai perduodama visa tinkama informacija, kad ji išsamiai išnagrinėtų padėtį siekdama rasti priimtiną sprendimą. Tam taryba dėl bylos gali kreiptis į JSK. JSK per tarybos nustatytą laiką savo sprendimo pasiūlymą turi perduoti tarybai, kuri stengiasi išnagrinėti visas galimybes, kad šis Susitarimas toliau būtų tinkamai įgyvendinamas.

3. Jei taryba nepajėgtų išspręsti ginčo, Šalys gali:

4. Taryba nustato konsultacijų, tarpininkavimo ir arbitravimo taisykles, atitinkančias taisykles, dėl kurių susitarta ekonominės partnerystės susitarime arba, tarpiniu laikotarpiu, susitarime dėl Sąjungos bei jos valstybių narių ir Centrinės Afrikos (Kamerūno) tarpinio susitarimo iki ekonominės partnerystės susitarimo sudarymo.

25 straipsnis

Sustabdymas

1. Kiekviena Šalis gali sustabdyti šio Susitarimo taikymą. Apie sprendimą sustabdyti ir šio sprendimo priežastis raštu pranešama kitai Šaliai.

2. Tuomet šio Susitarimo nuostatos nustoja galioti po 90 kalendorinių dienų nuo šio pranešimo dienos.

3. Šis Susitarimas vėl taikomas po 30 kalendorinių dienų nuo tada, kai jį sustabdžiusi Šalis kitai Šaliai praneša, kad sustabdymo priežasčių nebeliko.

26 straipsnis

Priedai

Priedai yra neatskiriama šio Susitarimo dalis.

27 straipsnis

Trukmė ir pratęsimas

Šis Susitarimas galioja septynerius metus nuo įsigaliojimo dienos ir Šalių savaime pratęsiamas tokios pačios trukmės laikotarpiams, nebent, likus ne mažiau kaip dvylikai mėnesių iki einamojo laikotarpio galiojimo pabaigos, viena Šalis atsisako jį pratęsti apie savo sprendimą pranešdama kitai Šaliai.

28 straipsnis

Susitarimo nutraukimas

Nepaisydama 27 straipsnio kiekviena Šalis gali nutraukti šį Susitarimą apie tai pranešdama kitai Šaliai. Tuomet šis Susitarimas nustoja galioti po dvylikos mėnesių nuo šio pranešimo dienos.

29 straipsnis

Pakeitimai

1. Kiekviena Šalis, norinti atlikti šio Susitarimo pakeitimus, per savo atstovą taryboje tokį pasiūlymą kitai Šaliai pateikia ne vėliau kaip prieš tris mėnesius iki kito JSK posėdžio. Taryba JSK nurodo išnagrinėti pasiūlymą. Jei JSK susitaria, pateikia rekomendaciją tarybai, kad ši ją įvertintų. Kiekvienas atstovas nagrinėja rekomendaciją ir, jei su ja sutinka, praneša apie tai kitam atstovui, kad būtų susitarta dėl pasirašymo dienos; kiekviena Šalis rekomendaciją priima pagal savo vidaus procedūras.

2. Visi abiejų Šalių patvirtinti pakeitimai įsigalioja pirmąją mėnesio, einančio po Šalių pranešimo viena kitai apie šiam tikslui būtinų procedūrų baigimą, dieną.

3. Nukrypdama nuo šio straipsnio 1 dalies ir nedarydama poveikio JSK nagrinėjimui, priedų pakeitimus priima taryba.

4. Pranešimas apie visus pakeitimus siunčiamas šio Susitarimo depozitarams ir įsigalioja šio straipsnio 2 dalyje nustatytu laiku ir tvarka.

30 straipsnis

Autentiški tekstai

Šis Susitarimas sudaromas dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, visi tekstai yra autentiški. Skirtingo aiškinimo atveju redakcija prancūzų kalba yra viršesnė.

31 straipsnis

Įsigaliojimas

1. Šis Susitarimas įsigalioja pirmąją mėnesio, einančio po Šalių pranešimo raštu viena kitai apie šiam tikslui būtinų atitinkamų procedūrų baigimą, dieną.

2. Pranešimas siunčiamas Europos Sąjungos Tarybos Generaliniam sekretoriui ir Kamerūno užsienio reikalų ministrui, kurie yra bendri šio Susitarimo depozitarai.

Съставено в Брюксел на шести октомври две хиляди и десета година.

Hecho en Bruselas, el seis de octubre de dos mil diez.

V Bruselu dne šestého října dva tisíce deset.

Udfærdiget i Bruxelles den sjette oktober to tusind og ti.

Geschehen zu Brüssel am sechsten Oktober zweitausendzehn.

Kahe tuhande kümnenda aasta oktoobrikuu kuuendal päeval Brüsselis.

Έγινε στις Βρυξέλλες, στις έξι Οκτωβρίου δύο χιλιάδες δέκα.

Done at Brussels on the sixth day of October in the year two thousand and ten.

Fait à Bruxelles, le six octobre deux mille dix.

Fatto a Bruxelles, addì sei ottobre duemiladieci.

Briselē, divi tūkstoši desmitā gada sestajā oktobrī.

Priimta du tūkstančiai dešimtų metų spalio šeštą dieną Briuselyje.

Kelt Brüsszelben, a kétezer-tizedik év október hatodik napján.

Magħmul fi Brussell, fis-sitt jum ta’ Ottubru tas-sena elfejn u għaxra.

Gedaan te Brussel, de zesde oktober tweeduizend tien.

Sporządzono w Brukseli dnia szóstego października roku dwa tysiące dziesiątego.

Feito em Bruxelas, em seis de Outubro de dois mil e dez.

Întocmit la Bruxelles la șase octombrie două mii zece.

V Bruseli dňa šiesteho októbra dvetisícdesať.

V Bruslju, dne šestega oktobra leta dva tisoč deset.

Tehty Brysselissä kuudentena päivänä lokakuuta vuonna kaksituhattakymmenen.

Som skedde i Bryssel den sjätte oktober tjugohundratio.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen